Fordele og ulemper i et bredere perspektiv v2 - Viden om vind
Forside » Fordele og ulemper v2 » Fordele og ulemper i et bredere perspektiv v2
Indhold: 1. Vindmøller er drivkraft i omstillingen 2. Færre vindmøller giver mindre ”tryk” på landskabet 3. Bred tilslutning til at opstille vindmøller 4. Omfattende naboskabsanalyse dokumenterer, at få føler sig generet 5. Markant fald i antallet af naboer, der oplever væsentlige gener 5.1. For 5.2. Imod 6. Video om naboskab til vindmøller 7. Få borgere klager over vindmøllerne 8. Trafikstøj og vindmøllestøj 9. Fordele for vindmøllenaboer
Folketinget vedtog juni 2020 en klimaaftale, der er et markant skridt på vejen mod Danmarks klimamål om at reducere drivhusgas udledningerne i 2030 med 70 procent i forhold til 1990. Foruden Danmark har også en lang række andre medlemslande i EU forpligtet sig til at reducere brugen af fossile brændstoffer og dermed gå forrest i kampen mod den globale opvarmning.
Danmark har indledt en fuldstændig omstilling af energiforsyningen til vedvarende energi, der skal resultere i, at vi i 2050 er helt uafhængige af fossile brændsler. Med tilslutning fra samtlige partier har Folketinget i 2018 vedtaget en energiaftale, hvor vindmøller i de nærmeste år skal udgøre drivkraften i udbygningen af energiforsyningen”.
Både havvind og landvind forudsættes i energiaftalen at spille en hovedrolle, der skal sikre, at Danmarks elforsyning i 2030 udelukkende baseres på vedvarende energikilder.
Beslutningen om at øge vindmøllernes procentvise andel af den samlede energiforsyning kan ske uden at forøge antallet af vindmøller i det åbne land. Tværtimod vil der ske en stor reduktion, fordi de nye vindmøller har en langt større produktionskapacitet end dem, der nedtages i takt med, at de nye stilles op. I energiaftalen fra 2018 er det derfor aftalt, at det samlede antal vindmøller på land skal reduceres til 1850 i 2030.
De nye vindmøller er bedre lyddæmpede end de ældre vindmøller, og da vingerne på de nye vindmøller er større og drejer langsommere rundt, vil det visuelle indtryk blive mere roligt. Af disse årsager, og på grund af faldet i antallet af vindmøller, vil “trykket” fra vindmøllerne på det åbne land fremover blive mindre end i dag.
Meningsmålinger viser, at de fleste mennesker tilslutter sig, at vi omstiller energiforsyningen til vedvarende energi med vindmøller som drivkraft. Det gælder også, når man spørger, om det er en god idé at stille vindmøller op i eget nabolag. Læs uddybende her.
Naboer til store trafikanlæg har ingen økonomiske fordele af naboskabet. Vindmøllenaboer indenfor 8 x vindmøllehøjde får udbetalt kontant og skattefri bonus i hele vindmøllens levetid.